CELEX: 52018DP0395
Language: hu
Date: 2018-10-23 00:00:00
Title: Az Európai Parlament 2018. október 23-i határozata az Európai Stratégiai Beruházási Alap ügyvezető igazgatójának kinevezésére irányuló javaslatról (N8-0100/2018 – C8-0423/2018 – 2018/0903(NLE))

16.10.2020   
            
            
               HU
            
            
               Az Európai Unió Hivatalos Lapja
            
            
               C 345/120
            
         
      P8_TA(2018)0395
      Az ESBA ügyvezető igazgatójának kinevezése
      Az Európai Parlament 2018. október 23-i határozata az Európai Stratégiai Beruházási Alap ügyvezető igazgatójának kinevezésére irányuló javaslatról (N8-0100/2018 – C8-0423/2018 – 2018/0903(NLE))
      (Egyetértés)
      (2020/C 345/30)
      
         Az Európai Parlament,
      
                  —
               
               
                  tekintettel az Európai Stratégiai Beruházási Alap (ESBA) irányítóbizottságának az ESBA ügyvezető igazgatója kinevezésének megújítására vonatkozó, 2018. július 19-i javaslatára (C8-0423/2018),
               
            
                  —
               
               
                  tekintettel „az Európai Stratégiai Beruházási Alapról, az Európai Beruházási Tanácsadó Platformról és a Beruházási Projektek Európai Portáljáról, valamint az 1291/2013/EU és az 1316/2013/EU rendelet módosításáról – az Európai Stratégiai Beruházási Alap” című, 2015. június 25-i (EU) 2015/1017 európai parlamenti és tanácsi rendelet (1) 7. cikkének (6) bekezdésére,
               
            
                  —
               
               
                  tekintettel eljárási szabályzata 122a. cikkére,
               
            
                  —
               
               
                  tekintettel a Költségvetési Bizottság és a Gazdasági és Monetáris Bizottság által az eljárási szabályzat 55. cikke alapján folytatott közös tanácskozásokra,
               
            
                  —
               
               
                  tekintettel a Költségvetési Bizottság és a Gazdasági és Monetáris Bizottság jelentésére (A8-0314/2018),
               
            
                  A.
               
               
                  mivel az (EU) 2015/1017 rendelet 7. cikkének (6) bekezdése arról rendelkezik, hogy az ESBA ügyvezető igazgatóját és helyettes ügyvezető igazgatóját az Európai Beruházási Bank (EBB) eljárásainak megfelelően nyílt és átlátható kiválasztási eljárást – amelynek valamennyi szakaszában az Európai Parlamentet megfelelő módon és kellő időben tájékoztatni kell –, valamint az Európai Parlament általi jóváhagyást követően az EBB nevezi ki határozott, három évig tartó időtartamra, amely egy alkalommal megújítható;
               
            
                  B.
               
               
                  mivel 2018. július 19-én az ESBA irányítóbizottsága az ESBA ügyvezető igazgatójának és helyettes ügyvezető igazgatója kinevezésének megújítására irányuló javaslatot fogadott el, amelyet továbbított az Európai Parlamentnek;
               
            
                  C.
               
               
                  mivel 2018. szeptember 25-én a Költségvetési Bizottság és a Gazdasági és Monetáris Bizottság meghallgatást tartott Wilhelm Moltererrel, az ESBA ügyvezető igazgatói pozíciójára javasolt jelölttel, aki bevezető nyilatkozatot tett, majd válaszolt a bizottságok tagjai által feltett kérdésekre;
               
            
               
                  1.
               
               
                  egyetért Wilhelm Molterernek az Európai Stratégiai Beruházási Alap ügyvezető igazgatójává történő kinevezésével;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak, a Bizottságnak, az Európai Beruházási Banknak, valamint a tagállamok kormányainak.
               
            
         (1)  HL L 169., 2015.7.1., 1. o.